નવી દિલ્હીઃ ઓડિશા જિલ્લા પરિષદની ચૂંટણીમાં ભાજપે કોંગ્રેસનાં સૂપડાં સાફ કરી નાખ્યાં છે. અત્યાર સુધી ત્રણ તબક્કાની જિલ્લા પરિષદની ચૂંટણીનાં પરિણામ આવી ગયાં છે અને બીજુ જનતાદળ (બીજેડી) બાદ ભાજપ બીજા નંબરે સૌથી મોટા પક્ષ તરીકે ઊભરીને સામે આવ્યો છે. કાલાહાંડી જેવા દેશના સૌથી પછાત જિલ્લામાં તમામ બેઠકો પર ભાજપની જીત ગરીબો અને પછાતો વચ્ચે તેની વધતી જતી લોકપ્રિયતાનો નિર્દેશ આપે છે.